Tasekla taqbaylit tamensayt tebna ɣef wayen yellan d tasrit, am tmacahut, umyi, inzan, timsaɛraq, akken tebna ɣef tamedyazt i iṭṭfen amḍiq meqqren deg tmetti taqbaylit deg tallitnni, acku aṭas n tewsatin n tmedyazt i yellan ; am tmedyazt n tyemmat i yellan d aserqes d uzuzen, tella tmedyazt n lfuruḥ am ; tbuɣarin, azenzi n lḥenni, yella ucewwiq, izli d uḥiḥa iɣef i d-temmeslay Tasaɛdit Yassin, yella ṣṣenf nniḍen n tmedyazt yebnan ɣef tseddart, d wafir akked d tmeɣrut, d Si Muḥend Umḥend i yettwasnen s tewsit-agi.